EkBass/fiwiki-20250220-pages-articles huggingface dataset:
Trofiataso

Trofiataso tarkoittaa ravintoketjun tasoa eli eliön trofiataso on sen paikka ravintoverkossa. Ravintoverkossa eliöt syövät toisia eliöitä ja tulevat itse syödyiksi. Energia siirtyy trofiatasojen välillä. Eliön trofiataso voidaan määritellä sen perusteella, montako askelta ravintoketjun alusta sen paikka on. Raymong Lindeman kehitti trofiatason käsitteen kehitti vuonna 1942 August Thienemannin (1926) termistöön pohjautuen. ==Yleisesti== Eliöt voidaan jakaa karkeasti kolmeen ryhmään sen perusteella, kuinka ne saavat ravintonsa: tuottajat, kuluttajat ja hajottajat. Monimuotoisissa eliöyhteisöissä on useampia trofiatasoja kuin yksinkertaisissa eliöyhteisöissä. Tuottajien ja kuluttajien trofiatasot voivat muodostua esimerkiksi seuraavasti: * Taso 1: tuottajat * Taso 2: tuottajia syövät kasvinsyöjät (primäärinen kuluttaja) * Taso 3: kasvinsyöjiä syövät lihansyöjät (sekundäärinen kuluttaja) * Taso 4: lihansyöjiä syövät lihansyöjät (tertiäärinen kuluttaja) Ensimmäinen trofiataso koostuu tuottajista eli omavaraisista eliöistä, yleisimmin kasveista tai levistä. Tuottajat voivat tuottavat tarvitsemansa ravinnon yhteyttämällä fotosynteesin tai kemosynteesin avulla. Tästä syystä tuottajia kutsutaan myös autotrofeiksi. Fotoautotrofi on yhteyttämiskykyinen eliö, joka osaa käyttää auringonvaloa energianlähteenä ja tuottaa monimutkaisia kemiallisia yhdisteitä. Kemoautotrofit kykenevät käyttämään pelkistettyjä inorgaanisiä yhdisteitä yhteyttämiseen vaadittavana enrgianlähteenä. Autotrofeja ovat lähes kaikki kasvit ja levät sekä merkittävä osa bakteereista ja arkeoneista. Toinen trofiataso koostuu kuluttajista eli toisenvaraisista eliöistä, esimerkiksi eläimistä. Kuluttajia kutsutaan myös heterotrofeiksi. Eläimet ja muut kuluttajat voivat käyttää ravintonaan joko tuottajia tai muita kuluttajia. Kuluttajia, jotka syövät tuottajia, kutsutaan kasvinsyöjiksi (herbivoreiksi). Kuluttajia, jotka syövät muita kuluttajia kutsutaan lihansyöjiksi (karnivoreiksi), kun taas sekä tuottajia että muita kuluttajia syöviä kuluttajia kutsutaan kaikkiruokaisiksi (omnivoreiksi). Ravintoketjussa voi olla useita kuluttajien trofiatasoja, joista korkeimmalla tasolla ovat huippupedot. Ne ovat ravintoketjun korkeimmalla tasolla eivätkä muut pedot käytä niitä ravintonaan. Kolmas trofiataso koostuu hajottajista, jotka hajottavat tuottajista ja kuluttajista muodostuvaa kuollutta materiaalia ja vapauttavat energiaa ja ravinteita takaisin ekosysteemiin. Hajottajia ovat esimerkiksi bakteerit ja sienet. Eliön kuuluminen tietylle trofiatasolle ei kuitenkaan aina ole yksiselitteistä, koska yksi eliö saattaa samanaikasesti olla esimerkiksi sekä primäärinen että tertiäärinen kuluttaja (omnivori). ==Lähteet== Luokka:Ekologia
S/S Antero

S/S Antero on höyrylaiva, joka on rakennettu vuonna 1924 Tehtaat Lehtoniemi & Taipale Fabrikerin telakalla Lehtoniemessä. Alus rakennettiin Valtion rautateiden käyttöön hinaamaan halkoproomuja Saimaalla. Ammattiliikenteessä Antero hinasi alun perin proomuja Savonlinnaan ja Varkauteen, mutta 1930-luvulta lähtien se oli VR/Vapon Kallaveden laiva. Hinausten vähentyessä alus jäi seisomaan Luukkaan telakan rannalle 1958. Vapo käytti laivaa sen jälkeen enää ajoittain, ja vuonna 1961 se myytiin Löydän Sahalle Ristiinaan. Löydön Sahan palveluksessa alus veti tukkilauttoja ja selluloosahaketta Kaukopään tehtaille. Sahan lopetettua toimintansa vuonna 1965 Antero jäi toimettomaksi kahdeksaksi vuodeksi. Laiva siirtyi 1973 Ari Juvan omistukseen Saimaalle.Laiva 2008 numero 1 s. 38 Alus kuuluu Museoviraston perinnelaivarekisteriin, ja se on Suomen Höyrypursiseuran alusrekisterissä. ==Lähteet== * Erkki Riimala, Höyrylaivamme. Suomen Höyrypursiseura ry, 1977. ISBN 951-991 40-4-8 ===Viitteet=== == Aiheesta muualla == *Antero Suomen Höyrypursiseuran sivuilla Luokka:Höyrylaivat Luokka:Hinaajat
Kokkolan Kiri

Kokkolan Kiri (KoKi) on vuonna 1962 perustettu kokkolalainen pesäpalloseura. Kiri pelaa tällä hetkellä naisten ja miesten maakuntasarjaa. Seuran puheenjohtajana toimii Petri Isokoski. Kiri oli Ykköspesiksen (alkuaan Ykkössarja) "perustajajäseniä", koska pelasi siinä kaksi ensimmäistä kautta: 1981 ja 1982, jolloin putosi sarjasta. Kokkolan Kirillä on ollut useampi vuosi taukoa aktiivisesta seuratoiminnasta, mutta kesällä 2015 KoKi pelasi naisten maakuntasarjassa sekä Lady-pesis-turnauksessa. Myös pesäpallokoulutoiminta alkoi kesällä 2015. Kaudella 2016 KoKi pelasi naisten maakuntasarjassa. Syksyllä 2019 paikalliset pesäpallo aktiivit päättivät seuratoiminnan elävyttämisestä ja junioritoiminnan aktivoimisesta. Yksi merkittävimmistä syistä oli tähän Santahaan pesäpallokentälle asennettu hiekkatekonurmi. Myös miesten joukkue kasattiin seuratoiminnan tueksi. Junioreiden pesiskerho aloitti viikoittaisen toimintansa heti syksyllä ja miesten joukkue aloitti harjoituskautensa heti vuoden vaihteessa. Kaudella 2020 Kiri pelaa miesten maakuntasarjaa luoteis lohkossa ja pesiskerholaisista kasattiin joukkue f-junioreihin. ==Aiheesta muualla== *www.kokkolankiri.com *www.facebook.com/kokkolankiri *www.twitter.com/kokkolankiri *www.instagram.com/kokkolankiri *Youtube.com/kokkolankiri Luokka:Pesäpalloseurat Luokka:Kokkolalaiset urheiluseurat
Eddie Deezen

Edward Harry Dezen (s. 6. maaliskuuta 1958 Cumberland, Maryland, Yhdysvallat) on yhdysvaltalainen näyttelijä. ==Elämäkerta== Deezen aloitti uransa stand up -koomikkona, mutta kolmen epäonnistuneen esityksen jälkeen The Comedy Storessa hän siirtyi näyttelijäksi. Useimmiten 1980- ja 1990-luvuilla Deezen tunnettiin nörttimäisistä rooleistaan, sekä animaatiosarjasta Dexterin laboratorio 1990-luvun lopulla. ==Aiheesta muualla== * Eddie Deezenin fanisivu Luokka:Yhdysvaltalaiset elokuvanäyttelijät Luokka:Skientologit Luokka:Vuonna 1958 syntyneet Luokka:Elävät henkilöt
Pianosonaatti nro 1 (Beethoven)

Ludwig van Beethoven sävelsi ensimmäisen pianosonaattinsa f-molli op. 2 vuonna 1795. Teos julkaistiin vuonna 1797. Se on omistettu Joseph Haydnille, jonka johdolla Beethoven ensimmäisen pianosonaattinsa säveltämisen aikoihin opiskeli. Teos kestää noin 19 minuuttia. Sen ensimmäinen osa on sonaattimuotoinen. == Osat == Teoksessa on neljä osaa: # Allegro # Adagio # Menuetto # Prestissimo. == Aiheesta muualla == * Piano Sonata No.1, Op.2/1 (Beethoven, Ludwig van) IMSLP / Petrucci Music Library Luokka:Ludwig van Beethovenin pianosonaatit Luokka:1790-luvun musiikkiteokset
Turnhout

Turnhout () on kunta Antwerpenin provinssissa, Flanderissa, Belgiassa. Kunta kuuluu Turnhoutin arrondissementtiin. Turnhoutissa oli 39 863 asukasta 1. tammikuuta 2007. Pinta-alaa kunnalla on 56,06 km² ja asukastiheys on 711 asukasta neliökilometrillä. Turnhout sijaitsee noin 42 kilometriä Antwerpenin keskustasta, 30 km Bredasta ja Tilburgista ja 40 km Eindhovenista. Eurooppatie 34 -moottoritie kulkee läheltä Turnhoutia. Lisäksi NMBS:llä (Belgian valtiollinen rautatieyhtiö) ja De Lijnillä (linja-autoyhtiö) on hyvät yhteydet Turnhoutiin. Myös Dessel–Schoten -kanava kulkee kunnan alueella. Turnhoutin nähtävyyksiä ovat muun muassa kaupungintalo, 1100-luvulta oleva Brabantin herttuan linna, Sint-Pieterskerk -kirkko ja Kwakkelstraatilla sijaitseva vanha hautausmaa. Turnhoutin naapurikunnat ovat Baarle-Hertog ja alankomaalainen Baarle-Nassau luoteessa, Beerse lännessä, Kasterlee etelässä, Merksplas lännessä, Oud-Turnhout idässä, Ravels koillisessa ja Vosselaar lännessä. Turnhoutin ystävyyskaupungit ovat Hammelburg Saksassa, Gödöllő Unkarissa, Hanzhong Kiinassa ja Vinatori Romaniassa. == Turnhoutissa syntyneitä == *Lodewijk Brouwers (1901–1997), jesuiitta ja professori *DJ Coone, DJ *Dominique Deruddere, elokuvaohjaaja *Margriet Hermans, tanssija ja poliitikko *Stany Crets, näyttelijä *Jos Geysels, poliitikko *Patrick Van Gompel, toimittaja *Paul Janssen, farmakologi ja Janssen Pharmaceutican perustaja *Sien Diels, näyttelijä *Jef Neve, jazzpianisti *Frans Van Mechelen, poliitikko *Sjarel Branckaerts, näyttelijä *Paul Van Zummeren, toimittaja ja kirjailija *Dirk Draulans, biologi, toimittaja ja kirjailija *Vitalski, (Vital Baeken), kirjailija, runoilija, stand-up -koomikko *Pol Van Eyck, kirjailija == Lähteet == == Aiheesta muualla == *Kunnan virallinen kotisivu *Turnhoutin kartta Luokka:Antwerpenin kunnat Luokka:Belgian kaupungit
Kelpoisuusmaasto

Kelpoisuusmaasto on ajatus siitä, että eri geenien yhdistelmät koostavat ikään kuin kartan. Jos geeniyhdistelmä auttaa eliötä sopeutumaan hyvin ympäristöönsä, säilymään hengissä siinä ja tuottamaan jälkeläisiä, geeniyhdistelmä on kelpoisuuskartassa korkealla. Jos geeniyhdistelmä on eliön kannalta huono, se on kelpoisuuskartassa matalalla. Monien lajien ekologiset lokerot ovat kelpoisuusmaaston huippuja. Yhdensuuntaisevoluutio liittyy lajien sopeutumiseen ympäristöön. Voidaan ajatella, että tavallinen hyppyrotta ja pussihyppyrotta ovat samoissa kelpoisuusmaaston paikoissa, vaikka ovatkin alkujaan hyvin erityyppisiä nisäkkäitä. Pienikokoiselle hyönteissyöjälle ja suurikokoiselle pedolle on laadittava erilainen kelpoisuusmaasto. Ympäristönmuutos muuttaa kelpoisuusmaastoa. Käytännössä kelpoisuusmaastot ovat hyvin moniulotteisia, koska eliöissä on lukuisia geenejä. Näin niitä on vaikea visualisoida. Kelpoisuusmaastossa on monia kaukana toisistaan olevia huippuja. Lajien kehityksen uskotaan olevan siirtymistä taspainotilasta toiselle. Uskotaan, että vain suhteellisen pienet populaatiot voivat vaihtaa paikkaa kelpoisuusmaaston huipulta toisellehttp://www.pnas.org/cgi/content- nw/full/103/46/17290/F1. Kelpoisuusmaaston ja vaihtuvien taspainotilojen ajatuksen loi Sewall Wright vuonna 1932. Oletetaan esimerkiksi, että on savanni, jossa kirahvit elävät syömällä puiden lehtiä. Pitkäkaulainen ja pitkäjalkainen kirahvi ylettyy syömään parhaiten puiden lehtiä, ja pysyy parhaiten hengissä, ja tuottaa parhaiten jälkeläisiä. Näin sen kelpoisuus eli sopeutuneisuus ympäristöönsä on suuri. Esimerkissämme kirahvilla on pitkäkaulaisuutta säätelevä geeni ja pitkäjalkaisuutta säätelevä geeni. Kelpoisuushuippu (tai toisessa tarkastelussa laakso) on pitkäkaulaisen, pitkäjalkaisen kirahvin kohdalla. Hyvin lyhytkaulainen kirahvi ei pärjää savannilla ja kuolee pian sukupuuttoon. Mutta tässä geenitarkastelussa on kolmaskin tekijä: jos kirahvi on hyvin suuri, se on vaarassa kuolla nälkään. == Katso myös == *Kelpoisuus *Luonnonvalinta == Lähteet == Luokka:Evoluutio Luokka:Populaatiogenetiikka
Ulkoinen kuormitus

Ulkoinen kuormitus tarkoittaa vesistöön sen ulkopuolelta saapuvia ravinteita, myrkkyjä ja muita rasittavia aineita. Ulkoinen kuormitus on sisäisen kuormituksen vastakohta. ==Lähteet== * Luokka:Ekologia Luokka:Hydrologia
S/S Armas

S/S Armas on höyrylaiva, joka on rakennettu vuonna 1908 kuuluisalla Paul Wahl & Co:n telakalla Varkaudessa. Alus rakennettiin Enso-Gutzeit Osakeyhtiölle linjahinaajaksi hinaamaan nippulauttoja Saimaalla. Ansioliikenteestä S/S Armas poistui vuonna 1973 jonka jälkeen se oli yksityisomistuksessa Saimaalla. Vuonna 2020 laiva ostettiin 14 höyryharrastajan toimesta ja siirrettiin takaisin Saimaalle odottamaan kunnostusta. == Tekniset tiedot == * Rakennusaine: Teräs * Koneen tyyppi: Compound-höyrykone * Koneen teho: 188 ihv * Kattila: 70 m² * Polttoaine: Puu Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä. == Konkurssihuutokauppa 2020 == Mannerheimin Lastensuojeluliiton Porvoon yhdistys ry:n konkurssipesä ilmoitti aluksen huutokaupattavaksi 20.09.2020. nettihuutokauppana . Huutokauppailmoituksessa kerrotaan laivan kunnosta, että yleiskunto on tyydyttävän ja huonon väliltä. Aluksen kunnostus vaatii kohtuullisen suuria korjaustöitä runkoon ja kattilaan. Huutokaupassa laiva siirtyi 14 höyryharrastajan omistukseen. Toukokuussa 2021 alus ajettiin omin konein takaisin Saimaalle. ==Lähteet== * Riimala, Erkki: Höyrylaivamme. Suomen Höyrypursiseura ry, 1977. ISBN 951-991 40-4-8 === Viitteet === == Aiheesta muualla == * Suomen Höyrypursiseura Luokka:Höyrylaivat Luokka:Hinaajat
Uusiokäyttö

Uusiokäyttö tarkoittaa käytöstä poistetun esineen tai muun hyötyjätteen käyttämistä uudelleen eli kierrättämistä. Useimmiten tämä tapahtuu raaka- ainemuodossa. Uusiokäyttö on eri asia kuin uudelleenkäyttö, jolloin tuotetta tai esinettä käytetään uudelleen sellaisenaan tai muokattuna. Uusiokäytössä esine on hylätty jätteeksi ennen sen kierrätystä. Jätelain hierarkian ja kiertotalousajattelun mukaisesti jätteen syntyä pitäisi pyrkiä ensisijaisesti ehkäisemään. Uusiokäyttö on seuraavaksi paras vaihtoehto. ==Lähteet== * Luokka:Kierrätys
Vaarantunut laji

Vaarantunut laji on eliölaji, jolla on suuri vaara kuolla sukupuuttoon seuraavan sadan vuoden aikana. Vaarantuneita lajeja ovat esimerkiksi leijona, jääkarhu, valkohai, kalliosuomusammal, fossa ja byrnesinpussihiiri. Kansainvälisen luonnonsuojeluliiton IUCN:n uhanalaisuusluokituksessa "vaarantunut" (VU, Vulnerable) on yksi uhanalaisuuden tasoista. Vaarantunutta lajia vielä huonommin voi erittäin uhanalainen laji. Suomen vuoden 2019 uhanalaisuusarvioinnissa 5,6 prosenttia arvioiduista eliöistä luokiteltiin vaarantuneiksi. Vaarantuneiksi luokiteltiin kolme nisäkäslajia, 35 lintulajia, yksi matelijalaji ja viisi kalalajia eli 11,3 % arvioiduista selkärankaisista. Näiden lisäksi vaarantuneiksi luokiteltiin 4,9 % arvioiduista selkärangattomista, 11,5 % arvioiduista jäkälistä, 3,6 % arvioiduista sienistä, 6,5 % arvioiduista putkilokasveista, 9,7 % arvioiduista sammalista ja 6,1 % arvioiduista levistä. Esimerkkejä Suomessa vaarantuneista lajeista ovat harmaalokki, hiirihaukka, kangaskäärme, kirjonahkahapero, neidonkenkä ja pikkulepakko. == Lähteet == *
Kanjinchō

Kanjinchō () on kabuki-näytelmä, joka pohjautuu nō-näytelmään Ataka. Se on yksi kabuki jūhachibanista, ”kahdeksastatoista parhaasta kabuki-näytelmästä” ja matsuba memono -kabukityypin edelläkävijä. Ichikawa Danjūrō I esitti Atakan kabuki-tyyliin ensimmäisenä vuoden 1702 helmikuussa nimellä Hoshiawase jūnidan. Varsinaiseen Kanjinchōhon vuorosanat teki Namiki Gohei III ja musiikin Kineya Rokusaburō IV, ja se sai ensiesityksensä 7. huhtikuuta 1840 Edon Kawarasakizassa. Ensiesityksessä Musashibō Benkein roolin esitti Ichikawa Ebizō (Ichikawa Danjūrō VII), Minamoto no Yoshitsunen osan Ichikawa Danjūrō VIII ja Togashi Saemonin roolin Ichikawa Kuzō (Ichikawa Danzō VI). Siitä lähtien Kanjinchōn päähahmoja ovat esittäneet useat kuuluisat näyttelijät. Erityisesti ennen toista maailmaansotaa edeltävä Matsumoto Kōshirō VII:n (Benkei), Onoe Kikugorō VIn (Yoshitsune) ja Ichimura Uzaemon XV:n (Saemon) esitys on jäänyt elämään filmille tallennettuna. ==Juoni== Tarina tapahtuu Kagan provinssin Atakanosekissä (nyk. Ishikawan prefektuurin Komatsu), jonne Minamoto no Yoritomon vihastuttanut Minamoto no Yoshitsune joukkioineen saapuu paetessaan halki Hokurikun Ōshūhun. Yoshitsunen joukkio Musashibō Benkei etunenässä matkaa tekeytyneenä yamabushi-soturimunkeiksi. Pahaksi onneksi portinvartija Togashi Saemonin korviin on jo kantautunut tieto Yoshitsunen valeasusta. Benkei kertoo heidän matkaavan kerätäkseen varoja palossa tuhoutuneen Tōdai-jin jälleenrakennukseen, jolloin Togashi määrää hänet lukemaan listan lahjoituksista (”kanjinchō”). Benkei ottaa esille sattumalta mukanaan olleen käärön ja alkaa lukea sitä ääneen kuin se olisi oikea lista (kanjinchō yomiage). Yhä epäileväinen Togashi esittää Benkeille kysymyksiä yamabushien tidoista ja salaisista loitsuista, joihin Benkei vastaa hetkeäkään miettimättä(yamabushi kaitō). Togashi päästää joukkion kulkemaan eteenpäin, mutta alkaa epäillä yhden Benkein seuraajista olevan Yoshitsune. Benkei hälventää epäilykset lyömällä todellista herraansa Yoshitsunea pyhiinvaellussauvallaan. Pälkähästä päässeelle joukolle Togashi tarjoaa töykeytensä hyvitykseksi sakea, jolloin Benkei esittää tanssin (Ennen no mai). Tanssin aikana Yoshitsune ja muut pakenevat, ja Benkei kiirehtii heidän peräänsä kumarrettuaan Togashille kiitokseksi (Tobiroppō). Vanhastaan Togashi esitettiin taitavasti hämättynä kyvyiltään tavallisena miehenä, mutta myöhemmissä versioissa hyvänä hahmona, joka tunteidensa ohjaamana päästää Yoshitsunen kulkemaan vain esittäen tulevansa hämätyksi. == Aiheesta muualla == * Tarinan tapahtumapaikalla, Akatan portilla olevan museon kotisivut Luokka:Kabuki Luokka:Näytelmät
Maud Olofsson

Maud Elisabeth Olofsson (s. 9. elokuuta 1955) on ruotsalainen poliitikko. Hän toimi keskustapuolueen johdossa Lennart Daléuksen seuraajana vuodesta 2001. Hänestä tuli vuonna 2006 maansa elinkeino- ja energiaministeri sekä varapääministeri. Varapääministerin tehtävät hän jätti 2010. Kesäkuussa 2011 hän ilmoitti eroavansa syksyllä puolueen johdosta. Uudeksi puoluejohtajaksi valittiin Annie Lööf, josta tuli myös uusi elinkeinoministeri Olofssonin jättäessä hallituksen. == Lähteet == Luokka:Ruotsin Keskustapuolueen poliitikot Luokka:Ruotsin ministerit Luokka:Ruotsin kansanedustajat Luokka:Ruotsin puolueiden puheenjohtajat Luokka:Vuonna 1955 syntyneet Luokka:Elävät henkilöt
Glumslöv

Glumslöv on taajama ja entinen kunta nykyisessä Landskronan kunnassa, Skånen läänissä, eteläisessä Ruotsissa. Glumslöv sijaitsee aivan Juutinrauman rannalla. Glumslövin taajamassa oli vuoden 2010 lopussa 1 994 asukasta. Kerrotaan, että Glumslöv on saanut nimensä talonpojalta, jonka nimi oli joko Glum tai Glom, ja joka on mahdollisesti haudattu jonnekin alueelle. Skånen paikannimissä yleinen pääte -löv puolestaan tarkoittaa perintöä. Glumslöv on 200 vuodessa muodostunut kahdesta maanviljelyskylästä, Övra Glumslövistä ja Nedra Glumslövistä, omakotitalolähiöksi Landskronan ja Helsingborgin kaupunkitaajamien välille. Glumslövin kirkon vanhimmat osat ovat vuodelta 1193, ja ne löydettiin 1700-luvulla yhdestä paikallisesta talosta. Glumslövin vanhasta pitäjästä tehtiin oma maalaiskunta Ruotsin vuoden 1862 kuntauudistuksessa. Vuoden 1952 kuntauudistuksessa se liitettiin Härslövin maalaiskuntaan. Vuonna 1974 Härslövistä ja siihen liitetystä Glumslövistä tuli osa nykyistä Landskronan kuntaa. Glumslöv sijaitsee nykyisen Landskronan kunnan pohjoisosassa. Kuva:Hilleshögs Dalar Landskrona.JPG|Näkymä Hilleshögs dalarin luonnonsuojelualueelle Glumslövissä. Kuva:Glumslövs_kyrka_2012a.jpg|Glumslövin kirkko on otettu käyttöön 1100-luvulla. ==Väestönkehitys== == Lähteet == == Aiheesta muualla == *Glumslöv förskola och skola Luokka:Ruotsin taajamat Luokka:Ruotsin entiset kunnat Luokka:Landskronan kunta
Vinegar

Vinegar on Anna Abreun toisen albumin (Now) ensimmäinen single. Kappale sai Suomen ensisoittonsa The Voicen Ensireaktio-osiossa 30. heinäkuuta 2008, ja päivää myöhemmin se julkaistiin digitaalisesti. Fyysisenä singlenä se julkaistiin 6. elokuuta. Kappaleen musiikkivideo julkaistiin 10. syyskuuta 2008. ==Ulkomaan julkaisu== ”Vinegar” julkaistiin singlenä Isossa-Britanniassa marraskuussa 2009. Brittijulkaisussa radioversiona käytettiin kappaleen Buzz Junkies Radio Mixiä. Brittijulkaisun aikaan kappale sijoittui Music Week -lehden julkaiseman Commercial Pop Club -listan 21. sijalle. Seuraavalla viikolla sijoitus oli noussut kahdeksan sijaan ylöspäin, sijalle 13. Viikolla 50 kappale nousi jo top-10:een sijalle 7. Se oli korkein suomalaisen naisartistin listalla saavuttama sijoitus.http://voice.fi/index.php?mw=Anna%20Abreu+Vinegar+Music%20Week+&option;=com_sbsarticle&tmpl;=blog&cid;=10297&cat;=1 ==Kappaleet== ;CD-single / Digitaalinen # Vinegar # Vinegar (Extended Version) ;UK-promo / Digitaalinen # Vinegar (Buzz Junkies Radio Mix) # Vinegar (Original Radio Mix) # Vinegar (Cutmore's On The Radio Mix) # Vinegar (Buzz Junkies Club Mix) # Vinegar (Cutmore's In The Club Mix) # Vinegar (Buzz Junkies Dub Mix) # Vinegar (Cutmore's On The Dub Mix) ==Musiikkivideo== Videolla Abreu tanssii pienessä ”huoneessa” ilmapallojen sekä muiden tanssijoiden kanssa. Kappaleen A-osat ovat varsin tummanpuhuvia, mutta kertosäkeen värit painottuvat valkoiseen ja harmaaseen. Videon ohjasi Jaakko Manninen, joka ohjasi myös Abreun kappaleiden ”End of Love” ja ”Ivory Tower” musiikkivideot. Videolla yhtenä tanssijoita esiintyy myöhemmin Big Brother -ohjelmasta tunnettu Ragnar Orav. ==Listasijoitukset== Lista Paras sijoitus Suomen virallinen latauslista 1 Suomen virallinen singlelista 1 Music Week / Commercial Pop Club 7 == Lähteet == Luokka:Anna Abreun kappaleet Luokka:Vuoden 2008 kappaleet Luokka:Rauli Eskolinin tuottamat kappaleet
Valokemiallinen hapetin

Valokemiallinen hapetin on ilmansaaste, jota muodostuu auringon valon, typen oksidien ja hiilivetyjen reagoidessa. Valokemialliset hapettimet ovat vahingollisia aineita. ==Valokemiallisia hapettimia== *Peroksiasetyylinitraatti *Troposfäärin otsoni ==Lähteet== Luokka:Hiilivedyt
Estádio Eduardo Guinle

Estádio Eduardo Guinle on monikäyttöinen stadion Nova Friburgossa Brasiliassa. Nykyään sitä käytetään enimmäkseen jalkapallossa Friburgense Atlético Cluben kotikenttänä. Katsomon kapasiteetti on 12 000 ihmistä. Estádio Eduardo Guinle
Valtalaji

Valtalaji on eliölaji, joka on selvästi runsas, joko biomassaltaan tai yksilömäärältään. ==Valtalajit Suomessa== Kuusimetsässä valtalajina on kuusi puukerroksessa, mustikka kenttäkerroksessa ja kerrossammal pohjakerroksessa. ==Lähteet== Luokka:Ekologia
Arena das Dunas

Arena das Dunas on stadion Natalissa Brasiliassa. Se rakennettiin vuoden 2014 jalkapallon maailmanmestaruuskilpailuja varten. Stadionilla on 31 375 paikkaahttps://casadeapostasarenadasdunas.com.br/arena/apresentacao/. Stadionin paikalla sijaitsivat aiemmin Machadão-stadion ja Machadinho- urheiluhalli. Stadionin nimi ja ulkoasu viittaavat dyyneihin, joista Natalin alue on tunnettu. == Lähteet == == Aiheesta muualla == * Stadionin sivusto * Stadion Kansainvälisen jalkapalloliiton sivustolla Luokka:Brasilian jalkapallostadionit Luokka:Jalkapallon maailmanmestaruuskilpailut 2014
Vanha metsä

Vanha metsä on metsä, joka on ohittanut suositellun hakkuuajan. Vanhoissa metsissä on paljon lahopuuta sekä päällyskasveja, ja ne lähenevät päätemetsävaihetta. Käsite ”vanha metsä” tarkoitti alun perin luonnontilaista metsää, jota ei ole koskaan hakattu ja jossa ei ole koskaan kaskettu eikä laidunnettu. Nykyään sellaista metsää kutsutaan yleensä aarniometsäksi. Väärinkäsityksiä syntyy, kun käsitettä ”vanha metsä” käytetään yhä joskus alkuperäisessä merkityksessään tai muussa tarkoituksessa virheellisesti. == Lähteet == == Aiheesta muualla == * Metso-metsiensuojeluohjelma Ympäristöministeriö * Petri Keto-Tokoi & Timo Kuuluvainen. Suomalainen aarniometsä. Maahenki 2010. Luokka:Ekologia Luokka:Metsätalous
Estádio da Fazendinha

Estádio da Fazendinha on monikäyttöinen stadion Ituiutabassa Brasiliassa. Nykyään sitä käytetään enimmäkseen jalkapallossa Ituitaba Esporte Cluben kotikenttänä. Stadionille mahtuu 5 000 ihmistä. Estádio da Fazedinha
Vastuulaji

Vastuulaji on eliölaji, jonka suojelemisesta jonkin maan on kansainvälisesti sovittu olevan vastuussa. ==Eri maiden vastuulajeja== Suomen vastuulajeja EU:ssa ovat muun muassa liito-orava ja lapinleinikki. == Katso myös == * Luettelo Suomen kansainvälisistä vastuulajeista ==Lähteet== Luokka:Luonnonsuojelu
Clicquot

Clicquot oli ranskalainen urkujenrakentajasuku. * Robert Clicquot (1645 – 21. heinäkuuta 1719) rakensi monet urut Pariisin alueelle ja Normandiaan, Versaillesin linnan kappeliin, Rouenin katedraaliin. Hän aloitti uransa Reimsissä lankonsa, urkujenrakentaja Etienne Enocqin kanssa. He jatkoivat yhteistyötä Pariisissa, jossa hänestä tuli kuninkaallinen urkujenrakentaja. Kun Enocq kuoli 1682, hän jatkoi jonkin aikaa yksin, mutta ryhtyi myöhemmin yhteistyöhön Alexandre Thierryn kanssa. Thierryn kuoltua 1699 Clicquot'sta tuli Pariisin merkittävän urkujenvalmistaja, ja hänen kaksi poikaansa jatkoivat alalla. Merkittävimmät Clicquot'n uruista ovat Rouenin katedraalissa (1689), St. Quentin tuomiokapitulikirkossa (1703), Versailles'n suuressa kirkossa (1710–1711). * Jean-Baptiste Clicquot (3. marraskuuta 1678 Reims – 16. maaliskuuta 1746 Pariisi), Robertin poika, toimi yhteistyössä Thierryn kanssa. * Louis-Alexandre Clicquot (noin 1684; Pariisi – 25. tammikuuta 1760 Pariisi) Robertin poika. Hänen poikansa oli François-Henri Clicquot. * François-Henri Clicquot (1732–1790), Louis-Alexandren poika ja Jean-François Lépinen lanko. Hänelle myönnettiin arvonimi kuninkaallinen urkujenrakentaja. Hänen rakentamansa urut tunnetaan loistavasta ja harmonisesta soinnista. Hän hyödynsi isoisältä ja isältä periytynyttä urkujenrakentamistraditiota. Isänsä kuoltua hän otti yrityksen vastuulleen. Souvignyn (1782) ja Poitiersin (1790) katedraalien urkujen ansiosta hän on maineikkain ranskalainen urkujenrakentaja.Organ builders Hän kirjoitti tutkielman Théorie pratique de la facture d’orgues (Julkaistu faksimilena 1969), jonka sai valmiiksi hänen poikansa Claude-François Clicquot. *Claude-François Clicquot (1762 Pariisi – 29. maaliskuuta 1801) oli François-Henrin poika. Hän oli urkujen rakentaja ja kunnostaja. Hän viimeisteli isänsä tutkielman Théorie pratique de la facture d’orgues (Julkaistu faksimilena 1969). == Clicquot-suvun rakentamia urkuja == * Houdan (Yvelines), Saint-Jacques-Saint-Christophen kirkko (Louis-Alexandre Clicquot, 1734) * Poitiers, Saint-Pierre de Poitiers'n katedraali (François- Henri Clicquot, 1790) * Souvigny, luostarikirkko (François-Henri Clicquot, 1782) ==Lähteet== *Clicquot, family of French organ builders ===Viitteet=== ==Aiheesta muualla== *Poitiers'n katedraalin urut *Houdanin kirkon urut Luokka:Ranskalaiset urkujen valmistajat Luokka:Ranskalaiset suvut Luokka:Yrityssuvut
Sakari Kirjavainen

Sakari Rafael Kirjavainen (s. 30. lokakuuta 1960 Helsinki) on suomalainen elokuvaohjaaja, käsikirjoittaja, elokuvaleikkaaja ja kirjailija.Iida Siimes: Sakari Kirjavainen, teoksessa Kirjavainen on opiskellut elokuvantekoa Taideteollisessa korkeakoulussa. Hänen ensimmäinen pitkä elokuvansa oli fantasiamainen ja arkirealismin ulkopuolella oleva Ken tulta pyytää (2001). Kirjavainen toimi toisena ohjaajana Åke Lindmanin sotaelokuvassa Tali-Ihantala 1944 (2007). Hän on ohjannut ja käsikirjoittanut myös palkittuja lyhytelokuvia. Ohjaamisen ja käsikirjoittamisen lisäksi Kirjavainen on leikannut sekä omiaan että muiden ohjaajien elokuvia. Esko Salervon käsikirjoittama ja Kirjavaisen ohjaama pitkä elokuva Hiljaisuus tuli ensi- iltaan 9. joulukuuta 2011. Se on kertomus ihmisistä poikkeuksellisten olosuhteiden puristuksessa; draama ystävyydestä, petoksesta ja rakkaudesta. Se on sotaelokuva, joka sijoittuu jatkosotaan, sen viimeiseen kevääseen, aivan rintamalinjojen välittömään läheisyyteen kaatuneiden evakuoimiskeskukseen (KEK), jossa sankarivainajat huollettiin viimeiselle matkalle kotiseuduilleen haudattaviksi. Kirjavainen on myös teatteriohjaaja. Hän ohjasi syksyllä 2010 Rauman Kaupunginteatterissa Tapio Koivukarin kirjaan perustuvan Luodetuulen maan. Hän on ohjannut kuunnelmia Radioteatterille, ja toimi muun muassa yhtenä kuunnelmasarjan Täällä Pohjantähden alla kolmesta ohjaajasta. Vuonna 2009 ilmestyi Kirjavaisen esikoisromaani Viereenkatsoja, joka oli J. H. Erkon esikoiskirjapalkintoehdokkaana. Hänen toinen romaaninsa Tinaharkko ilmestyi vuonna 2011. ==Palkinnot== * 1997: Risto Jarva -palkinto elokuvasta Traanilamppu * 2006: Sokeain kuunnelmapalkinto kuunnelmasta Kemiaa * 2022: taiteilijaeläke ==Lähteet== Luokka:Suomalaiset elokuvaohjaajat Luokka:Suomalaiset elokuvakäsikirjoittajat Luokka:Suomalaiset kirjailijat Luokka:Vuonna 1960 syntyneet Luokka:Elävät henkilöt
Vektoritauti

Vektoritauti on tauti, joka leviää vain jonkin eliön välityksellä toiseen, eri lajin edustajaan. ==Vektoritauteja ja taudinlevittäjiä== *Malariasääski levittää malarialoista, joka aiheuttaa malariaa. *Puutiainen levittää aivokuumetta ja borrelioosia. ==Lähteet== Luokka:Tartuntataudit
Estádio Francisco Vasques

Estádio Francisco Vasques on monikäyttöinen stadion Belémissä Brasiliassa. Nykyään sitä käytetään enimmäkseen jalkapallossa sekä Tuna Luso Brasileiran että Clube Municipal Ananindeuan kotikenttänä. Stadionille mahtuu 5 000 ihmistä. Estádio Francisco Vasques
Medinan islamilainen yliopisto

Medinan islamilainen yliopisto () on vuonna 1961 perustettu yliopisto Medinassa, Saudi-Arabiassa. Noin 15 prosenttia yliopiston noin 3 000 opiskelijasta on kansainvälisiä opiskelijoita eri puolilta maailmaa. Yliopistossa voi opiskella esimerkiksi islamiin liittyviä aineita ja arabian kieltä. Yliopistossa annetaan alemman yliopistotutkintotason opetusta. Yliopiston sijoitus kansainvälisesti tai Saudi-Arabiassa on vaatimaton, keskitasoa. QS University Rankingin tekemässä arabimaiden yliopistojen vertailussa se sijoittui sijoille 51-60 sadasta vertaillusta yliopistosta. ==Lähteet== ==Aiheesta muualla== * Yliopiston kotisivut , , (iu.edu.sa) Luokka:Saudi-Arabian yliopistot ja korkeakoulut Luokka:Saudi-Arabian rakennukset ja rakennelmat
Mijaín López

Mijaín López Núñez (s. 20. elokuuta 1982 Pinar del Río) on kuubalainen kreikkalais-roomalaisen tyylin painija. Hän on viisinkertainen olympiavoittaja, viisinkertainen maailmanmestari, viisinkertainen Pan-Amerikan kisojen kultamitalisti ja yhdeksänkertainen Amerikan mestari. López voitti maailmanmestaruuden 120 kilogramman painoluokassa Budapestin MM-kilpailuissa 2005, missä loppuottelussa oli vastassa Mihály Deák-Bárdos, Bakun MM-kisoissa 2007, missä hän voitti loppuottelussa Venäjän Hasan Barojevin, Herningin MM- kilpailuissa 2009 kukistettuaan loppuottelussa Dremiel Byersin ja Moskovan MM- kilpailuissa 2010, jossa voitti finaalissa Juri Patrikejevin. 130 kg:n sarjassa hän voitti maailmanmestaruuden Taškentissa 2014 kukistettuaan loppuottelussa Rıza Kayaalpin. MM-kilpailuista hänellä on lisäksi hopeaa 120 kg:n sarjasta Guangzhousta 2006, missä hän kärsi loppuottelussa tappion Barojeville ja Istanbulista 2011, jossa hän hävisi Kayaalpille sekä 130-kiloisista Las Vegasista 2015, missä hävisi jälleen Kayaalpille. Ateenan kesäolympialaisissa 2004 López sijoittui 120 kg:n sarjassa viidenneksi. Pekingissä 2008 López kirkasti sijoituksensa, kun hän voitti olympiakultaa kaataen Barojevin finaalissa. Hän uusi kultamitalinsa Lontoossa 2012 kukistettuaan loppuottelussa Heiki Nabin. Kolmannen olympiakultansa hän voitti alle 130 kg:n sarjassa Rio de Janeirossa 2016 voitettuaan loppuottelussa Rıza Kayaalpin. Vuodelle 2021 siirretyissä Tokion olympialaisissa López sai alle 130 kg:n sarjassa jälleen kultaa voitettuaan loppuottelussa Iakobi Kajaian. Neljällä kultamitalillaan hänestä tuli olympiahistorian menestynein miespuolinen painija. Pariisissa 2024 López voitti loppuottelussa Chilen Yasmani Acostan. Näin hänestä tuli ensimmäinen urheilija, joka on voittanut saman henkilökohtaisen lajin kultamitalin viisissä peräkkäisissä olympialaisissa. Pan-Amerikan kisoista López on voittanut kultaa vuosina 2003, 2007, 2011, 2015 ja 2019. Lisäksi hän on voittanut Pan-Amerikan mestaruuden vuonna 2002 (samana vuonna myös juniorina kreikkalais-roomalaisessa ja vapaapainissa) sekä vuosina 2004–2009, 2012 ja 2014. Vuonna 2003 hän jäi hopealle. Vuosina 2005, 2006 ja 2009 hän voitti maailmancupissa oman sarjansa. == Lähteet == * Painitietokanta foeldeak.com * === Viitteet === Luokka:Kuubalaiset kreikkalais-roomalaisen tyylin painijat Luokka:Kuubalaiset olympiavoittajat Luokka:Vuonna 1982 syntyneet Luokka:Elävät henkilöt
Välivesi

Välivesi voi tarkoittaa seuraavia: *harppauskerros (myös välivesi), kerrostuneessa vedessä oleva vesimassojen välinen vaihettumisvyöhyke. * Välivesi, Alkossa myytävä matalahiilihappoinen lähdevesi. === Järvi tai vesistö === * Välivesi, järvi Kangasniemen ja Mikkelin rajalla * Välivesi, järvi Mänttä-Vilppulassa * Välivesi, järvi Virroilla * Välivesi, järvi Ähtärissä. Luokka:Järvien täsmennyssivut
Jesús Mena

Jesús Mena Campos (s. 28. toukokuuta 1968 Gómez Palacio, Durango) on meksikolainen entinen uimahyppääjä. Mena saavutti pronssia vuoden 1988 Soulin olympialaisten 10 metrin kerroshypyissä. Samoissa kisoissa hän sijoittui lisäksi 3 metrin ponnahduslaudalla seitsemänneksi. Vuoden 1991 Pan Amerikan -kisoista hän saavutti 10 metrin kilpailuista hopeaa. ==Lähteet== *Databaseolympics.com Luokka:Meksikolaiset uimahyppääjät Luokka:Meksikolaiset olympiamitalistit Luokka:Vuonna 1968 syntyneet Luokka:Elävät henkilöt
Estádio Jair Bittencourt

Estádio Jair Bittencourt on monikäyttöinen stadion Itaperunassa Brasiliassa. Nykyään sitä käytetään enimmäkseen jalkapallossa Itaperuna Esporte Cluben kotikenttänä. Stadionille mahtuu 12 000 ihmistä. Estádio Jair Bittencourt
Yhdyskuntajäte

Yhdyskuntajäte on tuotteiden loppukulutuksessa yhdyskunnissa syntyvää jätettä, joka on usein järjestetyn jätehuollon piirissä. Sitä syntyy lähinnä kotitalouksissa ja palvelualoilla vastakohtana teollisuusjätteelle, joka syntyy tuotannossa. Yhdyskuntajäte on tavallisesti sekajätettä. Yhdyskuntajätteiden sijoittamista kaatopaikoille on vähennetty voimakkaasti viime vuosina vallinneen suuntauksen mukaan. Vuonna 2017 enää noin prosentti yhdyskuntajätteestä sijoitettiin kaatopaikoille. Tilalle on tullut jätteiden hyödyntäminen: aiemmin kaatopaikalle sijoitetun jätteen hyödyntämisestä kilpailevat sekä energiantuotanto että materiaalina hyödyntäminen. Yhdyskuntajätteen energiana hyödyntäminen on ollut 2020-luvulla Suomessa vallitsevin hyödyntämistapa. == Lähteet == == Aiheesta muualla == *Jätetilasto Tilastokeskus.fi Luokka:Jätteet
Yksilönkehitys

Yksilönkehitys eli ontogenia on kohdussa tapahtuva prosessi, jossa yksilön varhaisimmat kehitysvaiheet tapahtuvat. Yksilönkehitys loppuu siihen, kun yksilön elimet ovat muodostuneet. Ihmisen yksilönkehitystä säätelevät samat kehitysgeenit kuin muillakin selkärankaisilla. Kehitysgeenit ohjaavat yksilönkehitystä ja solujen välistä viestintää sekä säätelevät solujen erilaistumista. Ihmisen kehityksen neljä oleellista tapahtumaa ovat kaavoittuminen eli kolmiulotteisuuden synty, muotoutuminen eli elinten ja ruumiinosien synty, solujen erilaistuminen sekä solujen määrän kasvu. Kaavoittuminen tapahtuu yksilönkehityksen alussa ja muotoutuminen sekä solujen erilaistuminen ensimmäisen raskauskolmanneksen aikana. Sikiön solujen määrä kasvaa koko raskauden ajan. Mikäli viestinjärjestelmään tulee häiriö esimerkiksi alkoholin tai lääkkeiden aiheuttamana, ilmenee se häiriönä myös yksilönkehityksessä. ==Sukuelinten kehitys== Kaikilla alkioilla on naaras- eli naistyyppiset sukuelinaiheet yksilönkehityksen alun sukupuolisesti erilaistumattomassa vaiheessa. Ne maskulinisoituvat pojilla 12-20 raskausviikon aikana dihydrotestosteroni-nimisen testosteronijohdannaisen vaikutuksesta.Ulkoisten sukupuolirakenteiden erilaistuminen. Ihmisyksilön kehitysbiologia. Solunetti. Viitattu 8.10.2019. http://www.solunetti.fi/fi/kehitysbiologia/ulkoisten_sukupuolirakenteiden_erilaistuminen/ ==Katso myös== *X-kromosomin inaktivaatio ==Lähteet== Luokka:Kehitysbiologia Luokka:Seulonnan keskeiset artikkelit
Ympäristöindikaattori

Ympäristöindikaattori on mittari, joka kertoo ympäristön senhetkisestä tai pitkäaikaisesta tilasta. Näitä voivat olla esimerkiksi ilman tai veden puhtaus. ==Katso myös== *Indikaattorilaji ==Lähteet== Luokka:Ekologia
Estádio Joaquim Calmon

Estádio Joaquim Calmon on monikäyttöinen stadion Linharesissä Brasiliassa. Nykyään sitä käytetään enimmäkseen jalkapallossa Linhares Futebol Cluben kotikenttänä. Stadionille mahtuu 2 000 ihmistä. Estadio Joaqium Calmon
Pont de Saint-Nazaire

Pont de Saint-Nazaire on Loire-joen ylittävä vinoköysisilta Saint-Nazairen kaupungin ja Saint-Brevin-les-Pinsin kunnan välillä. Sillan ylittävä tie on Loire-Atlantique departementtitie 213 (Route départementale RD 213). == Lähteet == == Aiheesta muualla == Luokka:Ranskan tieliikennesillat Luokka:Vinoköysisillat Luokka:Loire-Atlantique
Ympäristön sietokyky

Ympäristön sietokyky tarkoittaa sitä suurinta määrää haitallisia aineita, jonka tietty ympäristö voi kestää. Haitallisia aineita voivat olla esimerkiksi ympäristömyrkyt. Ympäristön sietokyky vaihtelee paikoittain. ==Lähteet== Luokka:Ekologia
Äärimmäisen uhanalainen laji

Äärimmäisen uhanalainen laji on eliölaji, jonka kannan on arvioitu vähenevän 80 prosentilla seuraavan kolmen sukupolven tai kymmenen vuoden aikana. Kriteereistä valitaan se, joka on pidempi. Kansainvälisen luonnonsuojeluliiton IUCN:n uhanalaisuusluokituksessa ”äärimmäisen uhanalainen” (CR, Critically Endangered) on yksi uhanalaisuuden tasoista. Äärimmäisen uhanalaista hiukan paremmin voi erittäin uhanalainen laji. Suomen vuoden 2019 uhanalaisuusarvioinnissa 2,2 prosenttia arvioiduista eliöistä luokiteltiin äärimmäisen uhanalaisiksi. Äärimmäisen uhanalaisiksi luokiteltiin yksi nisäkäslaji, 18 lintulajia ja neljä kalalajia eli 5,9 % arvioiduista selkärankaisista. Näiden lisäksi äärimmäisen uhanalaisiksi luokiteltiin 1,2 % arvioiduista selkärangattomista, 5,0 % arvioiduista jäkälistä, 0,8 % arvioiduista sienistä, 3,0 % arvioiduista putkilokasveista, 14,7 % arvioiduista sammalista ja 0,9 % arvioiduista levistä. Esimerkkejä Suomessa äärimmäisen uhanalaisista lajeista ovat ankerias, lännenmunuaisjäkälä, naali, pikkulehdokki ja punasotka. == Katso myös == * Uhanalaisuus * Luettelo äärimmäisen uhanalaisista selkärankaisista * Luettelo äärimmäisen uhanalaisista kaloista == Lähteet == == Aiheesta muualla == *
Joaquinzão

Joaquinzão, tunnetaan myös nimellä Estádio Joaquim de Morais Filho on monikäyttöinen stadion Taubatéssa Brasiliassa. Stadion avattiin vuonna 1968. Nykyään sitä käytetään enimmäkseen jalkapallossa Esporte Clube Taubatén kotikenttänä. Stadionille mahtuu 14 531 ihmistä. Joaquinzão
VG-62 (jääkiekko)

VG-62 (VG-62 Edustusjääkiekko ry) on naantalilainen jääkiekkojoukkue, joka pelaa kaudella 2024–2025 II-divisioonaa. Joukkueen kotihalli on vuonna 2002 valmistunut Aurinkoareena, jossa on 500-paikkainen katsomo sekä kahvio Ylänurkka. Joukkue putosi kauden 2005–2006 jälkeen Suomi-sarjasta II- divisioonaan, mutta nousi takaisin kaudeksi 2007–2008, joka oli seuralle yhteensä neljäs kausi Suomi-sarjassa. Joukkue tippui Suomi-sarjasta takaisin II-divisioonaan keväällä 2018 ja voitti II-divisioonan lohko 6:n mestaruuden kaudella 2018-2019. Emoseura VG-62 on myös tunnettu junioritoiminnastaan. VG-62 on Nuoren Suomen sinettiseura. == Kasvatit ammattilaissarjoissa == Elite Prospects *Eetu Anttila *Tapio Laakso *Markus Laine *Tommi Laine *Vesa Lehtonen *Vili Munkki *Jiri Pärssinen *Sampo Ranta *Topias Rovio *Timo Salo *Juuse Saros (aloitti seurajoukkuekiekkoilun, mutta siirtyi 10-vuotiaana HPK:hon) *Nuutti Viitasalo *Eemil Viro *Markku Vuorisalo ==Lähteet== == Aiheesta muualla == * Joukkueen kotisivut * Joukkueen facebooksivut Luokka:Jääkiekon II-divisioonaseurat Luokka:VG-62
Estádio José Duarte de Paiva

Estádio José Duarte de Paiva on monikäyttöinen stadion Sete Lagoasissa Brasiliassa. Nykyään sitä käytetään enimmäkseen jalkapallossa Democrata Futebol Cluben kotikenttänä. Stadionille mahtuu 4 000 ihmistä. Estádio José Duarte de Paiva
VG-62

VG-62 on naantalilainen urheiluseura. VG-62:ella on monia urheilujaostoja: *VG-62, jääkiekkoseura *VG-62, jalkapalloseura *VG-62, ringetteseura *VG-62, lentopalloseura
Nolo et Rähjä

Nolo et Rähjä on suomalainen vuodesta 1970 toiminnassa ollut rockyhtye. Se tunnetaan erityisesti hitistään "Tahdon saada Paulan takaisin". == Historia == Nolo et Rähjä oli alun perin kitaraduo, jonka muodostivat Veikko Lyttinen ja Jukka Ojanen. Se perustettiin Tampereen Aitolahdessa vuonna 1970. Nimi tuli siitä, kun Ojanen keksi kuormauskeikoillaan Sähkötyössä, että "tässä menee kuljetusliike Nolo et Rähjä". Vuonna 1972 duo suureni yhtyeeksi, jossa soittivat Veikko Lyttinen (laulu), Jukka Ojanen (basso), Jarmo "Eetu" Tuominen ja Ari Nurminen (kitara). Rumpaleina vuorottelivat Juha Kaartinen ja Raimo Riikonen. Seuraavana vuonna Eetu Tuominen liittyi Juice Leskisen Coitus Int. -yhtyeeseen, ja tilalle otettiin Kimmo Vehovirta. Ensimmäinen LP Milarca julkaistiin vuonna 1975. Albumi nosti yhtyeen suuremman kansan tietoisuuteen, vaikka ajankohtaan nähden rohkeat sanoitukset eivät menneetkään helposti läpi radiossa. Nolo et Rähjästä tuli suosittu esiintyjä Pirkanmaalla ja koko Etelä- Suomessa. Yhtyettä on myöhemmin pidetty manserock-ilmiöön kuuluvaksi, vaikka 1970-luvulla yleisö tai yhtyeen jäsenet eivät olleet sitä mieltä. Vuonna 1978 ilmestyi toinen albumi Oodi, jonka levyttämiseen yhtye oli valmistautunut huolellisesti. Epäonnistunut miksaus kuitenkin pilasi lopputuloksen.http://www.historia.tampere.fi/manserock/tyonsankarit_1.html 1980-luvulle tultaessa yhtye perui sovitut keikat ja jättäytyi pikkuhiljaa taka-alalle. Jukka Ojasen 50-vuotissyntymäpäivillä yhtye innostui taas jatkamaan. Vuonna 1997 julkaistiin kokoelmalevy Top of the Flops 1975–1997, joka sisältää kuusi kappaletta yhtyeen molemmilta albumeilta sekä kaksi uutta kappaletta: "Turhaa elämää" ja "Parfyymisi tuoksu". Kolmas albumi Maanantai nainen ilmestyi vuonna 2002. Yhtye jatkaa edelleen keikkailua ja musiikin tekemistä. == Kokoonpano vuodesta 2023 == * Ari Nuppe Nurminen: kitara, laulu * Timo Poeka Ryhänen: kitara, laulu * Onde Ouninkorpi: basso, laulu * Timo Wilhelmi Vehmas: rummut * Veikko Veke Lyttinen: levylaulu == Diskografia == === Albumit === * Milarca (Discovox DCLP 102, 1975) * Oodi (Discovox DCLP 144, 1978) * Top of the Flops 1975–1997 (Johanna Kustannus, 1997) (kokoelma) * Maanantai nainen (pappaojanen, 2002) * Rakkautesi erämailla (pappaojanen, 2008) * Valtaa, kunniaa ja rahaa (2012) * Taivaan mannaa – tai vaan mannaa (2015) * Itseänne varten (2022) === Singlet === * Rakastin liikaa / Maanantai nainen (CD-single, Johanna Kustannus, 2000) == Lähteet == == Aiheesta muualla == * Viralliset sivut * Nolo et Rähjä Manserock-sivustolla Luokka:Suomalaiset rockyhtyeet
Suster-vaihe

Suster-vaihe (Susterian) oli luultavasti ylämioseenikautinen tai sen jälkeinen stratigrafinen vaihe Euroopassa. Se oli Alankomaissa lämmin ja kostea, ja punapuut (Sequoia) olivat siellä silloin yleisiä. Aivan kauden lopussa viileni huomattavasti. Luultavasti Suster-vaihe oli mioseenin lopuilla noin 7,7–5,6 miljoonaa vuotta sittenGeluk et al. (1994) Stratigraphy and tectonics of the Roer Valley Graben Geologie en Mijnbouw 73: 129–141.. Joidenkin tutkijoiden mukaan se oli sama kuin Messina-vaihe. Kauden jälkeen tuli Luoteis-Euroopassa Brunssum-vaihe. == Lähteet == Luokka:Kenotsooinen maailmankausi
Estádio João Hora de Oliveira

Estádio João Hora de Oliveira on monikäyttöinen stadion Aracajussa Brasiliassa. Nykyään sitä käytetään enimmäkseen jalkapallossa Club Sportivo Sergupen kotikenttänä. Stadionille mahtuu 10 000 ihmistä. Luokka:Brasilian jalkapallostadionit Luokka:Aracaju
Estádio Louis Ensch

Estádio Louis Ensch on monikäyttöinen stadion Coronel Fabricianossa Brasiliassa. Se avattiin vuonna 1950. Nykyään sitä käytetään enimmäkseen jalkapallossa Social Futebol Clube kotikenttänä. Stadionille mahtuu 6 000 ihmistä. Estádio Louis Ensch Luokka:Coronel Fabriciano
Estádio Lourival Baptista

Estádio Lourival Baptista on monikäyttöinen stadion Aracajussa Brasiliassa. Stadion avattiin vuonna 1969. Nykyään sitä käytetään enimmäkseen jalkapallossa Associação Desportiva Confiançan kotikenttänä. Stadionille mahtuu 22 000 ihmistä. Luokka:Brasilian jalkapallostadionit Luokka:Aracaju
Juha ”Watt” Vainio (albumi)

Juha ”Watt” Vainio on Juha Vainion ensimmäinen levyjulkaisu, ja se julkaistiin vuonna 1966. Levy on singlekokoelma. Kaikki muut albumin kappaleista olivat Vainion sanoittamia paitsi ”Sellanen ol' Viipuri”, jonka sanat olivat Eino Kettusen ja Sauvo Puhtilan käsialaa. == Kappaleet == # # # # # # # # # # # # == Lähteet == Luokka:Juha Vainion albumit Luokka:Vuoden 1966 albumit
Juho Sairio

Juho Oiva Sairio (4. kesäkuuta 1897 Kymi – 1. lokakuuta 1918) oli suomalainen jääkärivänrikki. Hänen vanhempansa olivat välskäri Juho Sairio ja Hildur Josefina Lax.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Sairio kävi Helsingin suomalaista reaalilyseota ja erosi kahdeksannelta luokalta vuonna 1915 yhtyäkseen jääkäriliikkeeseen. Ylioppilaaksi hän kirjoitti vuonna 1918. ==Jääkärikausi== Sairio liittyi vapaaehtoisena Saksassa sotilaskoulutusta antavaan jääkäripataljoona 27:n 1. konekiväärikomppamaan 15. joulukuuta 1915, josta hänet siirrettiin 53 muun miehen kera 2. lokakuuta 1917 perustettuun pataljoonan tiedonanto- osastoon.Suomen jääkärit II 1933: 1161. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella sekä Aa-joella. Hän suoritti Libaussa vuonna 1917 järjestetyn sotakoulun B-kurssin. ==Suomen sisällissota== Sairio astui 7. helmikuuta 1918 Suomen armeijan palvelukseen Vänrikiksi ylennettynä ja saapui 3. maaliskuuta 1918 aselaiva S/S Virgolla Vaasaan ja liittyi sisällissotaan yliluutnantti von Hertzenin hiihto-osastoon aluksi joukkueen- ja myöhemmin osastonjohtajaksi. Hän otti osaa sisällissodan taisteluihin Antooran-Pastuskerin akselilla, Suodenniemellä ja Epilän-Tampereen akselilla. Hän toimi 3. huhtikuuta 1918 alkaen Ylöjärvellä ja Kyröskoskella kutsuntajoukkojen kouluttajana ja siirtyi myöhemmin Porin rykmenttiin, missä toimi joukkueenjohtajana ja komppanianpäällikkönä 2. pataljoonan 7. komppaniassa. ==Sisällissodan jälkeinen aika== Sisällissodan jälkeen Sairio palveli edelleen Porin rykmentin 2. pataljoonassa ja hänet siirrettiin 18. kesäkuuta 1918 alkaen konekiväärikomppanian päälliköksi, mistä hänet siirrettiin edelleen 4. heinäkuuta 1918 Suomen valkoiseen kaartiin ja sijoitettiin 2. pataljoonan esikuntaan. ==Jääkärin kohtalo== Sairio liittyi heinäkuun lopulla vuonna 1918 kapteeni Toivo Kuisman johtamaan Vienan-Karjalan retkikuntaan. Hän toimi Vuokkiniemen taisteluissa konekiväärikomppanian päällikkönä, missä taistelussa koki kohtalonsa ja kaatui taistelussa 1. lokakuuta 1918 ja hänen viimeiseksi leposijakseen tuli hauta Äijä-järvestä. == Lähteet == * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * ===Viitteet=== Luokka:Jääkärit Luokka:Vuonna 1897 syntyneet Luokka:Vuonna 1918 kuolleet
Arena Multiuso

Arena Multiuso on suunniteltu monikäyttöinen stadion Salvadorissa Brasiliassa. Sille tulee 32 000 paikkaa. Stadionia tullaan käyttämään enimmäkseen jalkapallossa Esporte Clube Vitórian kotikenttänä. Arena Multiuso korvaa seuran vanhan stadionin Barradãon. Arena Multiuso
Estádio Mutange

Estádio Mutange, tunnetaan myös nimellä Estádio Gustavo Paiva on monikäyttöinen stadion Maceióssa Brasiliassa. Stadion avattiin vuonna 1922. Nykyään sitä käytetään enimmäkseen jalkapallossa Centro Sportivo Alagoanon kotikenttänä. Stadionille mahtuu 4 000 ihmistä. Estádio Mutange
Nelsão

Nelsão, tunnettu myös nimellä Estádio Nélson Peixoto Feijó, on monikäyttöinen stadion Maceióssa Brasiliassa. Nykyään sitä käytetään enimmäkseen jalkapallossa Sport Club Corinthians Alagoanon kotikenttänä. Stadionille mahtuu 10 000 ihmistä. Nelsão
Aurauskulma

Aurauskulma tarkoittaa ajoneuvon ohjaavien pyörien kulmaa suhteessa toisiinsa ajoneuvon kulkusuuntaan nähden. Aurauskulma voi olla joko negatiivinen tai positiivinen. Kun aurauskulma on negatiivinen, sanotaan tätä tilannetta haritukseksi. Aurauskulma on käytännössä aina säädettävissä. Aurauskulma säädetään käytännössä aina ohjausmekanismissa olevista raidetangoista. Virheellinen aurauskulma ilmenee ajoneuvon huonona suuntavakavuutena tai hitaana ohjausvasteena, renkaiden epätasaisena kulumisena ja joskus myös ohjauspyörä voi olla eri suunnassa kulkusuuntaan nähden. Myös polttoainetta saattaa kulua enemmän. == Muut kulmat == Ajoneuvojen pyörissä on myös muita kulmia kuin aurauskulma. Tällaisia ovat esimerkiksi camber (pystykallistuma: -sisäänpäin,+ulospäin), caster (olkatapin takakallistuma) sekä KPI (olkatapin sivukallistuma). == Aiheesta muualla == * Bridgestone:Renkaan kulumiseen vaikuttavia tekijöitä * Tuomo Sivula: Raskaan kaluston akselistosuuntaukset ja suuntaustöiden lisääminen Raskoneen Tampereen korjaamolla Luokka:Autotekniikka
Roihuvuoren aluepuisto

Roihuvuoren aluepuisto on puistojen kokonaisuus Helsingin Roihuvuoressa. Pinta-alaltaan Roihuvuoren aluepuisto käsittää kaikkiaan m2 maapinta-alan. Viheraluesuunnitelmassa puisto jaetaan eteläiseen(R1) ja pohjoiseen(R2) osaan. *Aluepuiston eteläinen osa yht. m2 sisältää: :Vesitornin niitty ja kenttä, m2 ::Kirsikkapuiston ::Aidatun koirapuiston sekä agilityradan :Roihuvuoren selännemetsän eteläosan, m2 ::Roihuvuoren vesitornin ::Väestösuojan ::Leikkipuisto Tuhkimon, m2 :Roihuvuoren japanilaistyylinen puutarhan, m2 :Vuorenpeikon puistokaistat, m2 *Aluepuiston pohjoinen osa yht. m2 sisältää: :Roihuvuoren selännemetsän pohjoisosan, m2 :Yleiskaavan rakennusvarauksen selännemetsässä, m2 :Lumikintien kentän, m2 == Lähteet == *Herttoniemen ja Roihuvuoren viheraluesuunnitelma 2006-2015, Osa 3/4, sivut 6-24. Luokka:Helsingin puistot Luokka:Roihuvuori Luokka:Helsingin luonto
Estádio Presidente Vargas

Estádio Presidente Vargas on monikäyttöinen stadion Campina Grandessa Brasiliassa. Stadion avattiin vuonna 1940. Sykyään sitä käytetään enimmäkseen jalkapallossa Treze Futebol Cluben kotikenttänä. Stadionille mahtuu 12 000 ihmistä. Estádio Presidente Vargas